CELEX: 32008D0676
Language: sk
Date: 2008-07-24 00:00:00
Title: 2008/676/ES: Rozhodnutie Komisie z  24. júla 2008 , ktorým sa schvaľuje metóda klasifikácie jatočne opracovaných tiel ošípaných v Bulharsku [oznámené pod číslom K(2008) 3740]

19.8.2008   
            
            
               SK
            
            
               Úradný vestník Európskej únie
            
            
               L 221/28
            
         
      ROZHODNUTIE KOMISIE
   
   z 24. júla 2008,
   ktorým sa schvaľuje metóda klasifikácie jatočne opracovaných tiel ošípaných v Bulharsku
   [oznámené pod číslom K(2008) 3740]
   (Iba bulharské znenie je autentické)
   (2008/676/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               V článku 2 ods. 3 nariadenia (EHS) č. 3220/84 sa stanovuje, že pri klasifikácii jatočne opracovaných tiel ošípaných je potrebné odhadom určiť obsah chudého mäsa v súlade so štatisticky osvedčenými metódami posudzovania, založenými na fyzickom meraní jednej alebo viacerých anatomických častí jatočne opracovaného tela ošípanej. Povolenie klasifikačných metód podlieha dodržiavaniu maximálnej tolerancie štatistickej chyby v posudzovaní. Táto odchýlka je definovaná v článku 3 ods. 2 nariadenie Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2).
            
         
               (2)
            
            
               Bulharsko požiadalo Komisiu, aby povolila jednu metódu klasifikácie jatočných tiel ošípaných, a predložilo výsledky svojich pokusných pitiev v druhej časti protokolu, ako je ustanovené v článku 3 ods. 3 nariadenia (EHS) č. 2967/85.
            
         
               (3)
            
            
               Na základe posúdenia tejto žiadosti sa dospelo k názoru, že podmienky na povolenie tejto klasifikačnej metódy sú splnené.
            
         
               (4)
            
            
               Modifikácie týchto prístrojov alebo metód klasifikácie sa môžu povoliť iba v prípade nového rozhodnutia Komisie, ktoré by sa prijalo na základe získaných skúseností. Z tohto dôvodu je možné zrušiť toto povolenie.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Podľa nariadenia (EHS) č. 3220/84 sa na klasifikáciu jatočne opracovaných tiel ošípaných v Bulharsku týmto povoľuje používanie tejto metódy:
   
               —
            
            
               prístroj Ultra FOM 200 a súvisiace metódy posudzovania podrobne opísané v prílohe.
            
         Článok 2
   Nepovoľujú sa úpravy prístrojov alebo metód posudzovania.
   Článok 3
   Toto rozhodnutie je určené Bulharskej republike.
   
      V Bruseli 24. júla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      Metódy klasifikácie jatočných tiel ošípaných v Bulharsku
      ULTRA FOM 200
      
                  1.
               
               
                  Klasifikácia trupov ošípaných sa vykoná pomocou prístroja nazvaného Ultra-FOM 200.
               
            
                  2.
               
               
                  Súčasťou prístroja je ultrazvuková sonda s 4 MHz (Krautkrämer MB 4 SE). Ultrazvukový signál sa digitalizuje, uloží a spracuje mikroprocesorom (typ Intel 80 C 32). Výsledky meraní sa prostredníctvom prístroja Ultra-FOM prevedú do odhadovaného obsahu chudého mäsa.
               
            
                  3.
               
               
                  Obsah chudého mäsa jatočného tela ošípanej sa vypočíta na základe tohto vzorca:
                  
                      = 67,130 – 0,3284 × X1 – 0,3725 × X2 + 0,01515 × X3
                  kde:
                  
                              
                                 
                           
                           
                              =
                           
                           
                              je odhadovaný obsah chudého mäsa (v percentách),
                           
                        
                              X1
                           
                           
                              =
                           
                           
                              hrúbka chrbtovej slaniny a kože meraná 7 cm od stredovej čiary jatočného tela, medzi tretím a štvrtým posledným bedrovým stavcom (v milimetroch),
                           
                        
                              X2
                           
                           
                              =
                           
                           
                              hrúbka chrbtovej slaniny a kože meraná 7 cm od stredovej čiary jatočného tela, medzi tretím a štvrtým posledným rebrom (v milimetroch),
                           
                        
                              X3
                           
                           
                              =
                           
                           
                              hrúbka svaloviny meraná súčasne s hrúbkou chrbtovej slaniny v rovnakom bode (v milimetroch).
                           
                        Vzorec platí pre jatočné telá s hmotnosťou od 60 do 120 kg.